ส่อง“กลุ่มแบงก์”สินเชื่อเดือนต.ค.ปรับตัวเพิ่มขึ้นชู 3 หุ้นเด่นน่าเก็บ!
ส่อง“กลุ่มแบงก์”สินเชื่อเดือนต.ค.ปรับตัวเพิ่มขึ้นชู 3 หุ้นเด่นน่าเก็บ!
23 พ.ย. 2560

บล.บัวหลวง ระบุในบทวิเคราะห์วันนี้(23 พ.ย.) ว่า  ตัวเลขการเติบโตของสินเชื่อเดือนต.ค.ของ 9 ธนาคารใหญ่ ปรับตัวเพิ่มขึ้น 0.8% เทียบเดือนก่อนหน้า และ 2.9% เทียบช่วงเดียวกันของปีก่อน หนุนโดยกลุ่ม Retail และ Corporate โดยธนาคารที่รายงานตัวเลขสินเชื่อเติบโตได้แก่ TISCO (+16.2% เทียบเดือนก่อนหน้า), KTB (+2% เทียบเดือนก่อนหน้า), KKP (+1.2% เทียบเดือนก่อนหน้า), KBANK (+0.8% เทียบเดือนก่อนหน้า), BAY (+0.7% เทียบเดือนก่อนหน้า) และ SCB (+0.2% เทียบเดือนก่อนหน้า) ในขณะที่ BBL (-0.7% เทียบเดือนก่อนหน้า),TCAP (-0.7% เทียบเดือนก่อนหน้า) และ TMB (-0.1% เทียบเดือนก่อนหน้า) รายงานยอดการเติบโตของสินเชื่อปรับตัวลดลง เทียบเดือนก่อนหน้า
โดยยังเชื่อว่า กลุ่มธนาคารที่เน้นสินเชื่อ Retail (TISCO, BAY, KKP และ TCAP) จะรายงานการเติบโตของสินเชื่อที่ดีในไตรมาส 4/60 จาก HP สำหรับรถใหม่ ยังคงแนะนำ OVERWEIGHT และชอบ KKP, TISCO และ BBL ที่สุดในกลุ่ม